
						                  				APROBAT:
JUDEŢUL TIMIŞ						         			 PRIMAR,
MUNICIPIUL TIMIŞOARA                                              
DIRECTIA CLADIRI, TERENURI SI ALTE DOTARI DIVERSE
COMPARTIMENTUL MONUMENTE
SC2015-2862/04.02.2015							        NICOLAE   ROBU                   												


				                      REFERAT

Cu privire la neexercitarea dreptului de preemţiune  din  partea Consiliului Local Timişoara, la intenţia  de înstrăinare a Spaţiului  Comercial  (fost apartament nr.1),etaj S+P, situat în imobilul din Timişoara, strada Dacilor nr.11,  la preţul de 100.000 euro.

          COMPARTIMENTUL MONUMENTE:

Având în vedere adresa nr.CT2015-000437 din 27.01.2015, înregistrată la Direcţia Clădiri, Terenuri şi Dotări Diverse- Compartiment Monumente ,de către domnul  RUS ADRIAN CRISTIAN , în calitate de coproprietar, prin care solicită ca, Primăria Municipiului Timişoara să se pronunţe asupra dreptului de preemţiune, la intenţia de înstrăinare a Spaţiului Comercial(fost apartament nr.1) ,înscris în C.F.nr.407320-C1-U1,nr. topo.407320-C1-U1, situat în imobilul din Timişoara strada Dacilor nr. 11, etaj S+P, la preţul de 100.000 de euro.
	Conform adresei menţionate mai sus, rezultă  că spaţiul comercial,situat în imobilul din  strada Dacilor nr.11,apartament S+P  are la subsol o pivniţă cu suprafaţa utilă de  14,65 mp , iar parterul cu o suprafaţa utilă de 93,65 mp,este compus din 3 camere, 1 bucătărie, 1baie, 1WC şi un hol,
pentru care proprietarul solicită un preţ de vânzare de 100.000 euro, respectiv  925,93 euro/mp.
-Din  adresa cu  nr. CT2015-000437 din 02.02.2015 a Direcţiei de Urbanism-Biroul Reabilitare şi Conservare Clădiri Istorice rezultă că imobilul situat în strada Dacilor nr.11 este inclus în  Situl Urban Fabric(I), Cod TM-II-s-B-06096, poziţia 61 din Lista Monumentelor Istorice-2010, judeţul Timiş.
-Faţada clădirii şi cornişa prezintă degradări în anumite porţiuni şi necesită reparaţii. 	Deasemenea imobilul necesită asanarea instalaţiilor parazitare (alarme,cabluri de electricitate şi de date. Tâmplăria de lemn a vitrinelor a fost înlocuită cu rame din PVC, inadecvate clădirilor istorice protejate.
-Conform adresei nr.128  din 14.01.2015, a  Direcţiei Judeţene  pentru Cultură  Timiş, rezultă că aceasta  nu îşi exercită dreptul de preemţiune, asupra Spaţiului Comercial situat în imobilul din strada  Dacilor nr.11,etaj S+P parter, imobil ce este inclus în  Situl Urban Fabric (I), Cod TM-II-s-B-06096, poziţia 61 din Lista Monumentelor Istorice-2010, judeţul Timiş.	
-Din  răspunsul primit de la Biroul Valorificare Spaţii cu altă destinaţie din cadrul Direcţiei Clădiri , Terenuri şi alte Dotări Diverse ,la adresa noastră cu nr. CT2015-000437//29.01.2015, rezultă că Spaţiului Comercial situat în imobilul din strada  Dacilor nr.11,etaj S+P parter,nr.1,parter, nu prezintă interes pentru domeniul public/privat al Municipiului Timişoara.
Ţinând cont de  art.4, alin.4 din Legea nr.422/2001, modificată şi republicată  de Legea nr 259/2006 privind protejarea monumentelor istorice;
Având în vedere prevederile art.2, din Hotărârea nr.67/26.02.2008 a Consiliului Local al Municipiului Timişoara;

        PROPUNE:

Emiterea unei Hotărâri, prin care Consiliul Local Timişoara, nu îşi exercită dreptul de preemţiune privitor la cumpărarea Spaţiului Comercial  situat în imobilul din Strada Dacilor nr.11 etaj S+P,înscris în C.F.nr.407320-C1-U1,nr. topo.407320-C1-U1,  la  preţul de 100.000 euro.

